  Майя Бывальцева 12-тӥ инвожое, Россилэн нуналаз, Уваысь шор площадьын «Сила России – в единстве народов!» йӧслыккуспо праздник ортчоз. Со сярысь Удмуртиысь Калыкъёслэн эшъяськон юртсылэн пресс-службаез ивортӥз. Каргуртын улӥсьёс но куноос понна пӧртэм калыкъёслэн сямъёссыя азбаръёс лэсьтозы, отын йӧскалык сиён-юонъёсты шӧмъяны басьтыны луоз. Озьы ик калык киужъёсъя мастер-классъёс но синпель арбериосын вузкарон радъялозы. Шулдыръяськон дыръя «Россиысь калыкъёслэн шудонъёссы» площадка ужалоз. Ас калыксылэн дӥськутэнызы лыктэмъёс «Я сын (дочь) своего народа!» номинациын кузьым басьтыны быгатозы но праздниклы сӥзем флешмобе пыриськозы Озьы ик шулдыръяськон улсын Удмуртиысь турмаршрутъёсын тодматон радъялозы Ужрадэ Ува но мукет ёросъёсысь лулчеберетъя йӧскалык огазеяськонъёс, лулчеберетъя ужъюртъёсысь йӧскалык коллективъёс, кибашлыос, туризмъя центръёс но ёзэтъёс, нимаз ужбергатӥсьёс, фермер возёсъёс но ас хозяйствозэс нуисьёс пыриськозы.  Тодэ вайытом, 12-тӥ инвожое Ижысь Кызьпу арамаын сяме пырем «Ижкар Гербер» шулдыръяськон ортчоз.  Тегъёс: Лулчеберет Ува Удмуртия праздникъёс йӧслыкъёс  